**ROMÂNIA**

**JUDEŢUL HUNEDOARA**

**MUNICIPIULUI DEVA**

**DIRECTIA DEVA 2020**

**SERVICIUL ADMINISTAREA DOMENIULUI**

**PUBLIC SI PRIVAT**

**RAPORT**

la proiectul de hotărâre privind trecerea din domeniul public în domeniul privat al municipiului Deva a terenului în suprafață de 3.571 mp, înscris în CF nr. 72089, situat în localitatea Sântuhalm, județul Hunedoara

Serviciul administrare domeniul public şi privat, din cadrul Direcției Deva 2020, analizând Referatul de aprobare al domnului Primar Nicolae-Florin Oancea, prin care se propune Consiliului local al municipiului Deva adoptarea unei hotărâri privind trecerea din domeniul public în domeniul privat al municipiului Deva a terenului în suprafață de 3.571 mp, înscris în CF nr. 72089, situat în localitatea Sântuhalm, județul Hunedoara, supunem atenţiei următoarele:

Prin cererea înregistrată la Primăria municipiului Deva sub nr. 109629/25.10.2021, Asociația Centrul de Formare pentru Activități Voluntare Natura Deva solicită concesionarea terenului în suprafață de 3.571 mp, situat în localitatea Sântuhalm, județul Hunedoara în vederea amenajării și întreținerii unui adăpost pentru câinii fără stăpân.

Pe acest teren se află în prezent adăpostul de câini fără stăpân de care se ocupă, începând cu anul 2000, Asociația Salvați-l pe Lăbuș, pe terenul menționat aflându-se un număr de 12 țarcuri și 360 câini abandonați. Având în vedere numărul mare de câini din adăpost, în data de 01.08.2018 s-a încheiat un protocol de colaborare între Asociația Salvați-l pe Lăbuș și Asociația Centrul de Formare pentru Activități Voluntare Natura Deva pentru a putea accesa împreună fonduri necesare hranei, tratamentelor medicale, vaccinării, intervențiilor de sterilizare, precum și accesarea de fonduri pentru amenajarea și întreținerea adăpostului.

Terenul mai sus amintit face parte din domeniul public al municipiului Deva, identificat din punct de vedere topografic conform planului de amplasament și delimitare a imobilului, fiind înscris în CF-ul nr.72089.

Conform adresei cu nr. 132909/17.12.2021, întocmită de Compartimentul Cadastru, Fond Funciar din cadrul Primăriei municipiului Deva, terenul înscris în CF nr. 72089, este identificat în cartea funciară veche pe numărul topo vechi ( 3737-3754)/13, înscris în CF vechi 1800 Deva care nu a făcut obiectul Legilor Proprietății ( Legea nr. 18/1991, Legea 10/2001, Legea nr. 169/1997, Legea nr.1/2000, Legea nr. 247/2005 ) și număr topo vechi ( 3737-3754)/14, înscris în CF vechi 4355 Deva, care a făcut obiectul Legii nr. 18/1991 fiind emise Titlurile de proprietate nr. 5952/32 și nr.14012/28 pe alt amplasament și nu a făcut obiectul Legilor Proprietății ( Legea 10/2001, Legea nr. 169/1997, Legea nr.1/2000, Legea nr. 247/2005 ).

În baza adresei nr. 134001/21.12.2021, întocmită de Compartimentul Cadastru, Fond Funciar din cadrul Primăriei municipiului Deva, terenul în suprafață de 3.571 mp, înscris în CF nr. 72089, nu este înscris ca spațiu verde în Registrul local al spațiilor verzi.

Trecerea terenului din domeniul public în domeniul privat al municipiului Deva, este necesară pentru concesionarea / închirierea terenului menționat, se va întocmi contract de concesiune/ închiriere, după caz, care va aduce venituri la bugetul local al municipiului Deva, de asemenea prin concesionare/ închiriere se va amenaja și întreține terenul făcându-se investiții pentru adapostul de câini fără stăpân, câinii din acest adăpost vor fi identificați prin microcipare, sterilizați, vaccinați,deparazitați și vor beneficia de asistență medicală.

Prin schimbarea apartenenței terenului menționat mai sus, în sensul trecerii din domeniul public în domeniul privat al municipiului Deva, nu se vor produce modificări care să afecteze satisfacerea interesului și uzului public.

În temeiul art.129 alin.2 lit.“c”, al art.139 alin.3 lit.“g”, precum și al art.361 alin.2 din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Având în vedere cele de mai sus, supunem dezbaterii Consiliului local al municipiului Deva, proiectul de hotărâre privind trecerea din domeniul public în domeniul privat al municipiului Deva a terenului în suprafață de 3.571 mp, înscris în CF nr. 72089, situat în localitatea Sântuhalm, județul Hunedoara.

**Director Executiv, Director Executiv al Direcției Juridice**

**Direcția Deva 2020, și Administrației Publice Locale,**

**DAVIDESCU MIRCEA-IOAN MURA OANA**

**Șef Serviciu A.D.P.P, Control Financiar Preventiv**

**AVRAM MARIOARA CRĂCIUN DANIELA**

**Întocmit,**

**Consilier,**

**MINOIU CRISTINA**